Diari Oficial de la Generalitat Valenciana


Sumari del DOGV 6368, del 04-10-2010 (2010/10953)

ORDRE JUS/2453/2010, de 14 de setembre, que aprova les llistes provisionals d'admesos i exclosos als processos en els cossos nacional de metges forenses (accés lliure), gestió processal i administrativa, tramitació processal i administrativa (accés promoció interna i lliure) i auxili judicial (accés lliure) i rectifica la seu del tribunal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6368

Data del DOGV
:   04-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10991


Data del document
:   14-09-2010

Organisme emissor
:   Ministeri de Justícia

Tipus de document
:   Ordre

ORDRE JUS/2453/2010, de 14 de setembre, que aprova les llistes provisionals d'admesos i exclosos als processos en els cossos nacional de metges forenses (accés lliure), gestió processal i administrativa, tramitació processal i administrativa (accés promoció interna i lliure) i auxili judicial (accés lliure) i rectifica la seu del tribunal. [2010/10989]
Finalitzat el termini de presentació d'instàncies, i de conformitat amb el que estableix l'article 20 del Reial Decret 1451/2005, de 7 de desembre (BOE del dia 27), pel qual s'aproven el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'Administració de Justícia i la disposició desena de l'Ordre JUS/1294/2010, de 5 de maig (BOE del dia 19), per la qual s'estableixen les bases comunes que regiran els processos selectius per a l'ingrés o accés en els cossos de funcionaris al servei de l'administració de justícia, aquest Ministeri ha resolt:
Primer
Aprovar les relacions provisionals d'aspirants admesos i exclosos, a les proves selectives per a ingrés en els cossos nacionals de metges forenses (accés lliure), gestió processal i administrativa i tramitació processal i administrativa (accés promoció interna i lliure) i auxili judicial (accés lliure), convocades per les ordres de 31 de maig (BOE de 22 de juny), i publicar en l'annex de la present ordre les relacions provisionals d'aspirants exclosos, per cossos (metges forenses, gestió processal i administrativa, tramitació processal i administrativa, auxili judicial i cos no especificat), amb indicació de les causes d'exclusió.
Segon
Les llistes certificades completes quedaran exposades al públic en la pàgina d'Internet: ; Servei d'Informació del Ministeri de Justícia, plaça Jacinto Benavente, número 3, 28854 Madrid; òrgans competents de les comunitats autònomes on es convoquen places; gerències territorials del Ministeri de Justícia; tribunals superiors de Justícia; audiències provincials; delegacions i subdelegacions de Govern i Centre d'Informació Administrativa del Ministeri de la Presidència.
Els aspirants hauran de comprovar no sols que no figuren en la relació d'exclosos, sinó, a més, que els seus noms i la resta de dades consten correctament en la relació d'admesos.
Tercer
La inclusió d'aspirants en les relacions d'admesos a les proves selectives, en qualsevol dels sistemes d'accés -lliure i promoció interna i reserva de discapacitats- no suposa en cap cas el reconeixement per part de l'administració que aquests reuneixen els requisits generals o particulars exigits en les ordres de convocatòria. L'acreditació i verificació d'aquests tindrà lloc per als aspirants que superen l'oposició o concurs oposició abans del seu nomenament com a funcionaris en pràctiques, tal com s'indica en l'article 23 del Reial Decret 1451/2005, de 7 de desembre (BOE del dia 27); en la disposició quinzena de l'Ordre JUS/1294/2010, de 5 de maig (BOE de 19 de maig), per la qual s'estableixen les bases comunes, i en les bases setenes de les ordres de convocatòria.
Quart
De conformitat amb el que estableix la disposició desena de l'Ordre JUS/1294/2010, de 5 de maig (BOE de 19 de maig), per la qual s'estableixen les bases comunes que regiran els processos selectius per a ingrés o accés als cossos i escales de funcionaris al servei de l'administració de justícia, els aspirants exclosos disposaran d'un termini de 10 dies hàbils, comptadors a partir de l'endemà de la publicació d'aquesta ordre en el Boletín Oficial del Estado, per a esmenar el defecte que haja motivat la seua exclusió o la seua omissió, circumstància que, si fa al cas, donarà origen a l'oportuna rectificació de les llistes d'admesos.
Els qui no esmenen l'exclusió o al·leguen l'omissió, justificant el seu dret a ser admesos, seran definitivament exclosos.
Cinqué
Advertit error en les bases 6.5 de les ordres de 31 de maig (BOE de 22 de juny), en les adreces de les seus dels tribunals delegats de la Comunitat Valenciana, a l'efecte de comunicacions i la resta d'incidències, la seu dels dits tribunals serà: Direcció General de Justícia i Menor, carrer Avellanes, número 14, 46448 València, telèfons 402 527 610 i 692 811 813, pàgina web .
Madrid, 14 de setembre de 2010.- El ministre de Justícia, p. d. (Ordre JUS/3770/2008, de 2 de desembre), la directora general de Relacions amb l'Administració de Justícia: Caridad Hernández García.